
Badacsony és Badacsonytomaj 1850 előtt épült épületei

Tanulmányunk Badacsony és Badacsonytomaj 1850 előtt épült építészeti örökségével foglalkozik. A Balaton-felvidék építészeti örökségét pár kiemelkedő példán keresztül elemeztük, valamint a présházak és Badacsonytomaj fejlődését is ismertettük. Tanulmányunk gerincét egy topográfiai kutatás adta. Badacsony kataszteri térképét összehasonlítva a mai műholdas felvételekkel felkerestük a vélhetően még ma is álló épületeket.
Ezek között szerepelnek felújított és kevésbé jó állapotú épületek egyaránt, azonos szempontokból vizsgálva. Sok helyen régi fotókkal összevethető a jelenlegi állapot.
Különös figyelmet kapott a tanulmányban az Esterházy Pincegazdaság, amely igencsak fontos szerepet játszott ezen települések életében, munkát adott a helyieknek és hírnevet hozott a környéknek. Ma egy folyamatosan romló állapotú, elhanyagolt épületegyüttes, amelyre szeretnénk kiemelten felhívni a figyelmet munkánkban.
Ezenkívül kitértünk még Badacsony és Badacsonytomaj mai, a barokk formákat megidéző épületeire, amelyek túlzó, történelmi hagyományokat rosszul értelmező módon állnak a régi népies barokk épületek mellett.



